|  |  |  |
| --- | --- | --- |
| Prvi.jpg | | 22. II 2016. Број **26/16** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **фебруар 2016.** |

**Просјечна нето плата у јануару 816 КМ**

**Највиша просјечна нето плата у подручју *Финансијске дјелатности и дјелатности осигурања* 1 295 КМ, а најнижа у подручју *Административне и помоћне услужне дјелатности* 509 КМ**

Просјечна мјесечна нето платазапослених у Републици Српској,исплаћена у јануару 2016. године износила је816 КМ, а просјечна мјесечна бруто плата 1 313 КМ.

У односу на јануар 2015. године, просјечна нето плата исплаћена у јануару 2016. реално је већа за 1,4%, док је у односу на децембар 2015. године реално мања за 2,3%.

До смањења просјечне нето плате у јануару 2016. године у односу на децембар 2015. дошло је углавном због великог броја субјеката који у јануару нису имали исплату, а који имају висок просјек плате и запошљавају значајан број радника.

Посматрано по подручјима, у јануару 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 295 КМ. Са друге стране, најнижа просјечна нето плата у јануару 2016. исплаћена је у подручју *Административне и помоћне услужне дјелатности*, 509 КМ.

У јануару 2016. године, у односу на децембар 2015, номинални раст нето плате забиљежен је у подручјима *Финансијске дјелатности и дјелатности осигурања* 2,9%, *Дјелатности пружања смјештаја, припреме и послуживања хране, хотелијерство и угоститељство* 2,3% и *Прерађивачка индустрија* 0,7%.

Смањење плате, у номиналном износу, забиљежено је у подручјима *Информације и комуникације* 33,6%, *Стручне, научне и техничке дјелатности* 9,3%и *Образовање* 2,3%.

км



Графикон 1. Просјечнe нето платe запослених по мјесецима

**Мјесечна инфлација у јануару 2016. године 0,2%**

**Годишња инфлација (I 2016/I 2015) -0,9%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јануару 2016. године у односу на претходни мјесец, у просјеку, су више за 0,2%, док су на годишњем нивоу, у просјеку, ниже за 0,9%.

Од 12 главних одјељака производа и услуга, више цијене забиљежене су у четири, ниже цијене у два, док су цијене у шест одјељка, у просјеку, остале непромијењене.

Највећи раст цијена у јануару забиљежен је уодјељку *Алкохолна пића и дуван* (5,7%) због виших цијена у групи дуван, а посљедица су повећаних акциза на дуван и дуванске производе од 1. јануара 2016. године. Више цијене су забиљежене и у одјељку *Храна и безалкохолна пића* (1,7%) од којих највише у групама поврће (8,1%) и воће (5,1%) усљед виших сезонских цијена, затим у групи безалкохолна пића - кафа, чај и какао (2,2%) као и у групи остали прехрамбени производи (1,4%) усљед нових набавки и истека периода акцијских цијена.

У оквиру одјељка *Намјештај и покућство* највећи раст забиљежен је у групи производи за чишћење и одржавање куће (3,8%) усљед виших набавних цијена појединачних артикала из ове групе, али и краја периода акцијских попуста. Нешто мање повећање забиљежено је у одјељку *Остала добра и услуге* (0,4%), такође усљед краја периода акцијских попуста у групи производи за одржавање личне хигијене.

У одјељцима*, Становање, Здравство*, *Комуникације, Рекреација и култура, Образовање* и *Ресторани и хотели* цијене су, у просјеку, остале непромијењене.

Највећи пад цијена у јануару забиљежен је у одјељку *Одјећа и обућа* (4,7%) усљед великог броја сезонских попуста и у одјељку *Превоз* (3,6%) због нижих набавних цијена горива, чији тренд је и даље присутан.

Графикон 2. Мјесечна и годишња инфлација

**Покривеност увоза извозом (I 2016.) 83,3%**

У оквиру укупно остварене робне размјене Републике Српске са иностранством у јануару ове године, проценат покривености увоза извозом износио је 83,3%.

У јануару 2016. остварен је извоз у вриједности од 184 милиона КМ, што је за 8,4% више у односу на исти мјесец претходне године. Увоз је, у истом мјесецу, износио 221 милион КМ, што је за 1,8% мање у односу на исти мјесец претходне године.

У погледу географске дистрибуције робне размјене Републикe Српскe са иностранством, у јануару 2016. године, највише се извозило у Италију и то у вриједности од 36 милиона КМ, односно 19,4%, те у Њемачку 25 милиона КМ, односно 13,8% од укупног оствареног извоза. У истом мјесецу, највише се увозило из Србије и то у вриједности од   
40 милиона КМ, односно 18,1% и из Италије, у вриједности од 31 милион КМ, односно 14,2% од укупно оствареног увоза.

Посматрано по групама производа, у јануару 2016. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 12 милиона КМ, што износи 6,5% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 13 милиона КМ, што износи 6,0% од укупног увоза.

хиљ. КМ

2015

2016

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |